Versindaba » Ruan Fourie
Posts Tagged ‘Ruan Fourie’
Nuwe publikasie: ‘n ope brief aan Dorian Gray (Ruan Fourie)
ek het vanoggend saam met my tee koud geword
toe ek toekyk hoe die grys motreën
die kleure van die fynbos verdrievoudig.
kardamom is die derde duurste spesery ter wêreld,
slegs uitgestof deur vanielje en saffraan.
hulle meng dit soms in koffie in.
’n misbank het oor alles gaan lê
die landskap word low-contrast-medium-brightness
en ek gaan haal ‘n roman
– my boeke lyk of hulle reeds aan die see behoort –
projekteer myself op elke dealmaker en duiwel
in die bladsye opgesluit.
dis bisar dat die stilte tussen ons
nóú al so hoorbaar leeg is,
maar ek bly dink:
daar skuil nog baie gedigte hierin.
– tea for one
(Uit: ‘n ope brief aan Dorian Gray. Ruan Fourie)
Tags: 'n ope brief aan Dorian Gray, Ruan Fourie
Posted in Uncategorized | Comments Off on Nuwe publikasie: ‘n ope brief aan Dorian Gray (Ruan Fourie)